Kaozeal:Azeri - Wikipedia\nAnvioù ar yezh[kemmañ ar vammenn]\nDiwar an anvioù pobl pe an anvioù annezidi eo e vez savet an anvioù yezhoù enne al lostger -eg, ha ne gaver nemet Azerbaidjaneg hag azeri e Termofis. Baleer (kaozeal) 4 Ebr 2017 da 23:04 (UTC)\nAzerbaidjaneg, diwar anv ar vro, zo gwall hir: kalz gwelloc'h eo azereg, diwar anv ar bobl, div silabenn nebeutoc'h, aesoc'h da zistripañ. Bianchi-Bihan (kaozeal) 5 Ebr 2017 da 04:36 (UTC)\nDiwar anv ar bobl : Azerbaidjanad a ro ar bennrann azerbaidjan- (hep al losger -ad), hag alese an anv yezh azerbaidjaneg. Pa vez amprestet un anv yezh e vez diezhomm al lostger -eg : azeri (evel latin, gresim, nahuatl…). An anv berr azeri eo a gaver e Yezhoù – Langues – Languages. Drol e kavan ar brezhonekadur azereg. Ma vefe graet gant Azeri evit an annezidi, evel e saozneg pe e galleg, e teufe *azerieg. Piv a ra gant azereg ? Baleer (kaozeal) 16 Ebr 2017 da 01:33 (UTC)\nPiv a ra gant an eil pe egile? Keit ma ne vo ket graet un enklask gant hon akademiezh ne vo ket aes gouzout. Bianchi-Bihan (kaozeal) 16 Ebr 2017 da 17:29 (UTC)\nGouzout a ran e-men em eus kavet azerbaidjaneg hag azeri. Ma ne gaver ar ger azereg nemet e Gwikipedia, ne dalv ket ar boan ober gantañ, rak n'eus ket a ziouer a c'herioù aze. Baleer (kaozeal) 16 Ebr 2017 da 19:55 (UTC)\nBiken ne rafen gant azerbaidjaneg (6 silabenn) pa c'haller larout berroc'h : azerieg, savet evel brezhoneg, galleg, alamaneg zo kalz gwell, ha reishoc'h eget azereg, gwir eo. Bianchi-Bihan (kaozeal) 16 Ebr 2017 da 20:11 (UTC)\nAr ger azeri eo a vefe an hini berrañ. Ar ger azerieg ne seblant ket fall, nemet ne 'm eus ket kavet Azeri (ls -ed) evit ar bobl : Azerbaidjanad (ls -iz) eo a gaver e-barzh geriadurioù unyezhek An Here. Evit ar ger azereg, moarvat ez eo bet savet gant an implijer Neal hag en doa skrivet ur frazenn enni ar ger-se (dre fazi ?) war-lerc'h azerieg pa oa o kregiñ da skrivañ ar pennad, evel ma weler amañ . Baleer (kaozeal) 16 Ebr 2017 da 20:55 (UTC)\nKendalc'het e vo ar gaozeadenn amañ. Da c'hortoz fin ar gaozeadenn em eus adanvet ar bajenn : azeri. Mar bez cheñchet an anv en-dro e talvezo an adkas, ne vern penaos. Baleer (kaozeal) 16 Ebr 2017 da 21:18 (UTC)\nSklaer eo e oa bet savet ar ger "azereg" gant Neal. Evel meur a c'her all savet gantañ amañ. E-lec'h gwelet ur "fazi" eus e berzh, n'eo ket fall keñveriañ gant ar stummoù en doa implijet evit anvioù yezhoù all : hindeg (evel e geriadur brezhoneg-galleg Roparz Hemon) pe c'hoazh nepaleg, pa gaver "hindi" ha "nepali" e yezhoù all. Gouzout a ran ervat n'eus tamm darempred ebet etre an azeri hag an div yezh-se, met heñvel e seblant bezañ an doare ma oa bet savet e c'herioù gant Neal. --Llydawr (kaozeal) 20 Ebr 2017 da 06:49 (UTC)\nYa, hindeg ha swahileg a gaver e Geriadur Hemon. E-lec'h an dibenn 'i" e vez lakaet "eg". Bianchi-Bihan (kaozeal) 20 Ebr 2017 da 10:10 (UTC)\nEvit nepaleg, n'eus ger all ebet da c'hortoz, 'm eus aon, rak diwar an anv pobl e teufe ivez : nepalad -> nepal- -> nepaleg. Un dra vat eo menegiñ hindeg, hag a gaver e geriadur Ménard ivez, ha swahileg pan int testeniekaet. Ar gerioù *azereg hag *azerieg n'int ket, ha n'eo ket anat din e tegasont un dra bennak amañ. Marteze e vefe kenteliusoc'h sevel ur bajenn a-zivout an anvioù yezh e brezhoneg, evit displegañ an doareoù d'o sevel a zo bet ijinet a-hed an amzer… Met ma fell deoc'h lavaret e c'hellje bezañ ivez eus ar gerioù *azereg hag *azerieg e korf ar pennad evelkent e vefe gwelloc'h lakaat un notenn pe ur rannbennad «A-zivout an anv», da 'm soñj. Baleer (kaozeal) 25 Ebr 2017 da 00:34 (UTC)\nAdtapet diwar « https://br.wikipedia.org/w/index.php?title=Kaozeal:Azeri&oldid=1747017 »\nKemmoù diwezhañ degaset d'ar bajenn-mañ d'an 25 Ebr 2017, da 10:31.


Llanhuadain - Wikipedia\nLlanhuadain : an iliz hag ar c'hastell.\nLlanhuadain (Llawhaden e saozneg) zo ur gêriadenn vihan eus Kembre, e gevred Sir Benfro. Emañ hanter-hent etre Hwlffordd, er c'hornôg, ha Hendy-gwyn, er reter.\nAspadennoù eus ur c'hastell norman a weler eno, Kastell Llanhuadain, war an uhel. Pennlec'h ur c'hombod e oa Llanhuadain er Grennamzer, kombod Llanhuadain, unan eus an daou gombod hag a oa e kantrev Daugleddau.\nKemeret e voe ar c'hastell norman gant Rhys ap Gruffudd, ar priñs eus Deheubarth, e deroù ar bloavezhioù 1190.\nE 2011 e oa 688 a dud o chom e Llanhuadain ha 150 anezho a oa kembraegerien (22,4%).\nAdtapet diwar « https://br.wikipedia.org/w/index.php?title=Llanhuadain&oldid=1978073 »


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Timmy Dooley) (KildareStreet.com)\nResults 1-20 of 834,387 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Timmy Dooley)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Timmy Dooley)


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/304 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/304\nan oberou : (7) Eürus, emezhan, ar re a zo pardonet dezhe ho gwall-oberou, hag a zo goloet dezhe ho fec’hejou ! (8) Eürus an den da behini an Aotrou na gounto ket he bec’hed !\n(9) Daoust hag an eürusted-se n’ed eo nemed evit ar re circonciset hep-ken ? Pe ive evit ar re dicirconcis ? rag lavaret a reomp penaos he feiz a oe countet da Abraham evit justis. (10) Mes pe-gouls eta eo bet countet dezhan evit justis ? Goude ma oa bet circonciset, pe araog ? Ne oa ket goude, mes e-pad ma oa c’hoas dicirconcis. (11) Hag e recevaz merk ar circoncision, evel eur siel euz ar justis hen doa bet dre ar feiz, pa oa c’hoas dicirconcis ; evit ma vije tad d’ar re holl a gred, evithe da veza dicirconcis ; ha ma teuje ho feiz da veza ive countet dezhe evit justis ; (12) ha ma vije ive tad d’ar re a zo circonciset, da lavaret eo, d’ar re pere ouzpen ma’z int circonciset, a heuil ive an hent euz ar feiz, hen doa heuillet hon tad Abraham, araog beza bet circonciset.\n(13) Rag, n’e ket dre al lezen eo bet great da Abraham, pe d’he lignez, ar bromessa da gaoud ar bed evit heritach, mes dre ar justis euz ar feiz ; (14) rag mar d’eo ar re euz al lezen eo an heritourien, ar feiz a zo didalvoudec, ha n’euz promessa ebed ken. (15) Rag al lezen a zigas ar goler ; rag el leac’h n’euz lezen e-bed, n’euz ket ken neubeud a dor-lezen. (16) Dre ar feiz eta eo ez omp heritourien, evit ma vezo dre c’hras, ha ma vezo assuret ar bromessa d’an holl lignez, n’e ket hep-ken d’an hini a zo dindan al lezen, mes ive d’an hini a zo euz a feiz Abraham, pehini a zo tad deomp holl, (17) (hervez ma’z eo scrivet : Me em euz da lakeat da dad da galz a nationou), tad deomp, a lavaran, dirag Doue, da behini e credaz, ha pehini a ro buez d’ar re varo, hag a c’halv an traou n’emaint ket, evel pa vefent. (18) Oc’h esperoud heb sujet a esperans ebed, hen deuz credet e teuje da veza tad da galz a nationou, hervez ar pez a oa bet lavaret : Ker braz-ze e teui da lignez da veza. (19) Ha dre ne oa ket febl er feiz, ne chomaz ket da zonjal e oa he gorf dija dinerzet (pa’z eo gwir e oa erru tost da gant vloaz) ; na ken neubeud e oa Sara er meaz euz an oad da gaoud bugale ; (20) ha n’hen doe na douetans na disfiz euz ar bromessa a Zoue, mes krenveet e oe gant ar feiz, hag e roaz gloar da Zoue, o veza persuadet mad, (21) penaos ez eo galloudec awalc’h\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/304&oldid=125420 »


Omsk (Омск e rusianeg) zo ur gêr vras eus Rusia, e mervent Siberia. Poblet eo gant 1 129 281 a dud ha, gant se, ez eo an eil kêr vrasañ e Siberia, goude Novosibirsk, hag ar seizhvet kêr vrasañ eus Rusia.\nEmañ Omsk war-hed 2 700 km er reter da Voskov ha kêr-benn Oblast Omsk eo ivez. Emañ e kember ar stêrioù Irtych hag Om hag un arsav eo war al linenn hent-houarn a-dreuz Siberia.\nDa vare Impalaeriezh Rusia e oa en Omsk sez gouarnour Kornôg Siberia. E-pad ur pennad berr, e 1918-1919, e voe kêr-benn Arme Gwenn Rusia a stourme a-enep ar volcheviked. Kêr-benn Kozaked Siberia eo ivez, ha sez eskopti Omsk ha Tara.\nAdtapet diwar « https://br.wikipedia.org/w/index.php?title=Omsk&oldid=1463999 »\nKemmoù diwezhañ degaset d'ar bajenn-mañ d'an 4 Ebr 2013, da 16:34.


Keleier Noz 19e, Joan Bizien\nFrancis Joyon hag e akipaj o doa kuitaet porzh Brest d'ar 16 a viz Kerzu 2016 - JM Liot\nDiffusion du mercredi 25 janvier 2017 Durée : 12min\nTabut etre div tro rakvotadeg an tu kleiz ledan, trofe Jules Verne pilet gant Francis Joyon, krogad melldroad etre repuidi ha liseidi yaouank eus Montroulez : keleier ar Merc'her 25 a viz Genver.\nBenoit Hamon / Manuel Valls : tabut an tu kleiz\nBenoit Hamon / Manuel Valls, setu an tabut 'vo dalc'het fenoz etre an daou zen war ar renk evit rakvotadeg an tu kleiz ledan. Serj Moelo, aotroù-maer Silieg a ro deomp e soñj er c'heleier-mañ. Da 8e15 warc'hoazh vintin 'vo pedet ganeomp war-eeun Jañ-Luk Bleunven, depute Penn-ar-Bed.\nPilet 'vo rekord trofe Jules Verne gant Francis Joyon hag e akipaj\nGoude 40 devezh war vor 'vint e porzh Brest warc'hoazh vintin. Un taol-kaer eo ha laouen-tre eo izili ar gevredigezh Labourerien-douar Breizh, sikouret int bet gant Francis Joyon.\nTrimaran IDEC SPORT - JM LIOT / DPPI / IDEC SPORT\nE Montroulez ez eus bet ur c'hrogad melldroad digustum\nRepuidi o doa c'hoariet melldroad gant Breizhiz yaouank eus lise labour douar Suscinio e Montroulez. Pedet oant bet diwar intrudu ul liseanez troet war kenskoazell an estrañjourien divroet.


Spandau a zo 5vet arondisamant (Bezirk) Berlin, hag an hini ar muiañ er c’hornôg eo ivez. Da vare rann Berlin e oa eus tu ar c’hornôg. E 2001 e oa Spandau e-touez an teir fastell-vor gozh a zeuas da vezañ arondisamantoù hep ma vefe kemmet o bevennoù. War gember ar stêr Havel hag ar stêr Spree emañ. Brudet eo ivez evit an toull-bac’h heñvelstumm (bet savet e 1876 ha distrujet en deiz a hiziv). Ennañ e voe bac’het seizh uheliad nazi ha ne oant ket bet kondaonet d’ar marv goude prosez Nürnberg (Rudolf Hess hag Albert Speer en o zouez).\nGorread : 91,9 km²\nAnnezidi : 224 047 annezad (d’an 31/07/2007) , da lavaret eo 2438 annezad/km².\n300pxLec'hiadur 5vet arondisamant Berlin\nIstor Spandau a grog tro-dro ar 7vet pe an 8vet kantved p’en em stalias eno an Hevellered (pobl slav) ha pa savjont ur c’hastell-kreñv. Trec’het e voent gant ar roue german Herri Iañ e 928. Dont a reas ar Slaved en-dro goude emsavadeg 983. E 1156 e voe etre daouarn Albrecht von Ballenstedt. Roud a vez kavet eus ar ger Spandowe evit ar wech kentañ e 1197. Dont a reas Spandau da vezañ ur gêr e 1232. Da vare an Askanianed e krogas saverezh kreñvlec’h Spandau, echuet e voe etre 1559 ha 1594 gant Joachim II a Vrandenburg. E 1558 e teuas ar gêriadenn Gatow da vezañ ul lodenn eus Spandau. E-pad Brezel an Tregont vloaz e voe gronnet Spandau gant ar Svediz e 1634. Goude emgann Saalfeld (10 a viz Here 1806) ha hini Iena (14 a viz Here) e tegemeras Claude Victor-Perrin kodianidigezh kreñvlec’h Spandau. Eno e chomas ar C’hallaoued betek 1807. Distreiñ a reas Napoleon e 1812, ha taget e voe Spandau gant soudarded Rusia ha Prusia e 1813. Lakaet eo bet Spandau e Berlin Veur e 1920.\nKarterioù ar 5vet arondisamant\nAbaoe adreizhadenn 2001 eo rannet Spandau e 9 c’harter (Ortsteil) :\nPajenn ofisiel Spandau\nAdtapet diwar « https://br.wikipedia.org/w/index.php?title=Spandau&oldid=1766331 »\nDernière modification le 27 Eos 2017, à 16:09\nKemmoù diwezhañ degaset d'ar bajenn-mañ d'an 27 Eos 2017, da 16:09.


Emission 2 vunutenn evit kompren : K2vn evit kompren penaos e teu ar greunoù mais da bopcorn\nSed aze ul liv droch, perak eo melen hor staot ? A-raok …\n2vn evit kompren perak e c'hell an dour migañ an tan Ma …\n2vn evit kompren perak e chañj ar bloñsoù, liv. E galleg…\nHa perak 'ta hon 'neus muioc'h c'hoant da stotaat p'hon …\n2vn evit kompren liv ar stered\n2vn evit kompren perak n'eo an holl steredennoù ar memes…\nEmission 2 vunutenn evit kompren - Pâssée donée le 01.02.2021\nK2vn evit kompren penaos e teu ar greunoù mais da bopcorn\nEvit fardañ popcorn eo aes, em 'po deus ur gastelodenn, eoul ha greunoù mais. Lakit an eoul da dommañ er gastelodenn ha taolit ar greunoù mais. Hag an dra pouezusañ marteze : goloit ar gastelodenn evit mirout d'ar popkorn aloubiñ ho kegin !\nMet n'eo ket 2vn evit kompren ur gronikenn kegin, amañ 'maomp evit kompren penaos e teu ar greunoù mais bihan ha kallek da bolotennouigoù un tamm blot !


Guirionéeu ag er Religion/Chapistr 102 - Wikimammenn\nGuirionéeu ag er Religion/Chapistr 102\n◄ N’en dès meit er religion hag er fé e hra d’emb hanàouèt Doué. Red-é bihuein revé er fé. Ag en espérance hag ag er gonfiance é Doué. ►\nCHAPISTR DEU HA CAND.\nred-é bihuein revé er fé.\nEr fé e zisq d’emb gùirionéeu a zihue sort : ré e zeliamb credein, réral e zeliamb pratiquein. Rac de betra é chervige credein ol er péh e zisq d’emb er religion catholiq, mar bihuamb èl ur payan ? e lar un Tad santel. Hemb en œvreu, e lar sant Jacq, er fé e zou marhue. Er fé-é en dès laqueit er Sænt d’hobér quement a œvreu caër, ha d’accomplissein en devérieu a justice.\nEn dén just, e lar sant Paul, e vihue revé er fé. Mæs, aveit bihuein revé er fé, red-é 1° sellèt Jesus-Chrouist él er vamen ag hur fé hag èl hur scùir ; de larèt-é é teliamb labourat ha souffrein èl d’hou, guet grèd ha dré garanté doh-t-hou ; èl-cé é teliér hum husquein a Jesus-Chrouist, èl ma lar en Apostol, eit pligein d’hun Tad péhani zou én nean.\n2° Hur jugemanteu, hur chongeu, hun ol œvreu e zeli bout réglet revé er fé. È1 m’en dé, a pe bedet, chonget en e hoès er bonbeur de gonz doh en Eutru Doué. A pe aboeisset d’er ré en dès autorité ar-n-oh, chonget é commandant t’oh a berh Doué. Én trebilleu, hum daulet étré deourn hou Tad ag en nean, péhani e règl ol eit salvedigueah é Sænt, ha laret guet David : Doué e zou me Zad, me mæstr ; ne vern petra e arrihuou guet-n-ein, me zeli bout coutant.\nEit lacat reihtæt én hou fameil, sellet hou pugalé hag hou serviterion guet deulegad er fé, èl un trezol précius en dès laqueit Douè étré hou teourn, hag a béhani é rantehet cont dehou : laqueit poén d’ou santefiein. A zivout hou ç’affærieu, ne zeliet hou pout quin chonge nameit a bligein de Zoué, a rantein chervige d’hou nessan hag a hobér hou salvedigueah.\nÉn tantationeu, én occasioneu dangerus a béhèd, laret én-oh hou ç’hunan : Doué em gùél, hà me gredehé en offancein idan é zeulegad ? Er péhèd-cé, er bligeadur-cé ne badou meit ur momand ; ean e rei en taul ag er marhue d’em inean ; hà me garehé hi hol aveit quer biban dra ?\nMar e hoès ur garanté rai dinér aveid unan-benac, laret én-oh hou ç’hunan : perac é câran-mé hennont pé honnéh ? Hàg ean e zou aveit Doué-é pé aveit me fligeadur ? Er gompagnoneah-cé e blige t’ein ; mæs dangerus-é aveid on, displigein e hra de Zoué ; me ven enta hi huittat !\nMar groér gueu doh-oh, mar dispennér hou ç’inour, hou péet recour doh er fé, ha laret : me bardon dré garanté doh en hani guet péhani é on én gorto a vout pardonnet a me féhedeu. Me drugairéqua en Eutru Doué péhani e ven m’en disquein de vout patiant. Ol en drougueu d’un taul n’em dispartieint quet doh Jesus-Chrouist.\nMar d’oh pinhuiq, sellet hou madeu guet deulegad er fé ; hi e larou d’oh sellèt er beurerion èl mampreu Jesus-Chrouist ; hou tanné èl a pe ne vehent quet t’oh, mæs èl moyandeu e ra Douè d’oh eid aqùittein hou péhedeu. Me varhuou é bèr-amzér, hag en danné-zé ne chervigeint de nitra d’ein êr bè ; me ven hum chervige bermen a nehai eit me salvedigueah.\nÉr fin, joéntet hou ç’obéreu, hou studi, hou poénieu doh gobéreu Jesus-Chrouist eid ou santefiein. Én œvreu a religion, èl mei er beden, en overen, etc., hum joéntet doh er Salvér adorabl-zé, eid adorein Doué quevret guet é Vab. Èl-cé er fé, hemb péhani ne hellér quet pligein de Zoué, e zou er hommancemant hag er règl ag hou ç’obéreu.\n1° M’hum accustumou de sellèt peb-tra, én amzér de zonnèt, guet deulegad er fé, mem buhé, me yehaid, me madeu, me inour, ol er péh e zou d’ein. — 2° Ha me aboeissou perpet d’er régleu santel ag er fé. — Men Doué, reit-t’ein er græce de vihuein revé er fê.\nAdtapet diwar « https://br.wikisource.org/w/index.php?title=Guirionéeu_ag_er_Religion/Chapistr_102&oldid=91007 »\nKemmoù diwezhañ degaset d'ar bajenn-mañ d'an 29 Eos 2016, da 17:50.


Ai‘ta! » Ur stourmer galvet 2 vloaz goude un oberenn !\nUr stourmer galvet 2 vloaz goude un oberenn !\nGervel a ra strollad « Ai’ta ! » HAG ar gevredigezh skoazell « Mignoned Ai’ta ! » da zont niverus dirak archerdi Montroulez d’ar merc’her 23 a viz ebrel, da 9e00 mintin.\nGalvet eo ar stourmer evit un “afer a sell ouzhoc’h”. Hervez kont e vefe goulenataet hor stourmer diwar benn manifestadeg veur Kemper, bet aozet e miz Ebrel 2012. Kas reomp soñj d’an holl oa deuet 12 000 den er vanifestadeg-se. Paset brav e oa an traoù setu perak eo souezhet strollad Ai’ta! o welet unan eus e stourmerien galvet 2 vloaz war lec’h an darvoud.\nAr gevredigezh skoazell, Mignoned Ai’ta ! e anv, bet savet e Miz Gwengolo 2013 a c’halv ivez da zont niverus dirak komiserdi Montroulez. Ennañ emañ strollet izili a-enor, tud vrudet e buhez Breizh :\nRoll izili a-enor “Mignoned Ai’ta !”\nAlan Stivell (arzour), André Lavanant (bet prezidant eus Diwan, rener embregerezh), Nono (tresour), Bernez Tangi (arzour), Rozenn Milin (produerez gleweled, renerez gozk TV Breizh), Charlie Grall (prezidant Skoazell Vreizh), Daniel Giraudon (enklasker, dastumer, skrivagner), Eugène Riguidel (morreder), Francis Favreau (enklasker yezhoniour), Georges Cadoudal (soner), Gilles Servat (arzour), Gireg Konan (stourmer sevenadurel), Goulc’han Kervella (leurenner), Hervé Le Borgne (skrivagner), Hervé Lossec (skrivagner), Jean Ollivro (douaroniour), Lionel Buannic (rener embregerezh, lusker abadenn ar Web Tv brezhoweb), Martial Ménard (enklasker, skrivagner, yezhoniour), Nolwenn Korbel (kanerez), Patrick Malrieu (prezidant ICB), Soig Sibéril (arzour gitar), Tangi Louarn ( prezidant Kevre Breizh) …\nEmgav dirak komiserdi Montroulez (19 plasenn De Gaulle, Montroulez) da 9e00 mintin.\n« Manifestadeg adunvaniezh Breizh en Naoned d’ar sadorn 19 a viz Ebrel 2014\nAn Ardeven : hep stourm ne vezer ket trec’h ! »


Gant red an dour: Doue d’ho pennigo !\nDoue d’ho pennigo !\n“ Doue d’ho pennigo ! ”, pe : “ Bennozh Doue ! ” An troioù-lavar-mañ a vez implijet peurliesañ hep dave da o orin relijiel. Un doare lavar a bemdez pa vez un amezeg o paouez strevial pe evit trugarekaat anezhañ.\nDedennus int koulskoude. Tu a vefe da respont gant ur “ Mersi bras ! ” evit trugarekaat unan bennak. Se zo un doare ordinal, n’eus netra da lavarout ouzhpenn. (Bez’ eus traoù da glask evit ar ger-mañ ivez… a zo e orin koulz relijiel.)\nMa vez respontet gant ur meneg eus Doue, setu emañ unan trede o tont war leurenn an diviz e-barzh. Bremañ ez eus tri den a vez sellet anezho. N’eo ket ur jeu etre me hag an hini all ken. Ma darempred gantañ a ya dreist an eskemm bihan on kroget ennañ. Emañ Doue etrezomp bremañ. N’eus ket eskemm ebet ken. Ul lid eo bet deuet da vezañ kentoc’h. Lid hor breudeuriezh. N’eus ket unan kreñv hag unan gwan ken, n’eus ket unan siferniet hag unan yac’h-pesk ken, n’eus ket unan a zle un dra bennak d’an egile ken. Breudeur eomp bet da vezañ bremañ o vevañ e madelezhus Doue, en e vennozh.\nkaset gant Rémi Chéno @ 10:35\nSonerezh an avel\nTri haiku c’hoazh\nEn ho koun\nDaou haiku nevez


Gouzout a rit, marc’heien, evit petra ’omp bodet amañ. Emaomp o vont da sevel un dijentil yaouank d’an enor da vezañ hor breur en armoù. Hen anaout a rit ; hogen, evit sentiñ ouzh al lezennoù douget gant Arzhur-an-Daol-ront a behini e toug an anv, emañ o vont da vezañ ardamezet dirazoc’h, goude m’en devezo graet etra va daouarn an anaoudegezh eus va galloud warnañ ha war e stadoù, evel gwaz eus kurunenn Bro-C’hall. Da Arzhur. Duk a Vreizh-Izel, tostait, ha grit ho kinnig doujus.\nARZHUR o lakaat e zaouarn e re ar roue\nAotroù, me, Arzhur a Vreizh, a deu da vezañ ho ten, hoc’h hanterer, evit ar pezh a sell ouzh va Breizh ha va stadoù a Boatou, eus ar Men, eus an Touren hag eus an Añjou.\nHa me, hoc’h aotroù, a ro deoc’h va galloud war an douaroù-se, evel m’o deus hen disklêriet deoc’h an aotrounez am eus kaset da lidoù ho kurunidigezh.\nA-enep n’eus forzh piv, me a zifenno bepred ho korf, hoc’h enor, hag e touan ho tennañ a brizon hag a bep seurt riskl, ha goude ma rankfen en em lakaat va-unan en ho lec’h.\nTest ’oc’h holl, marc’heien ha soudarded, eus an testenioù a vignoniaj a zegemeran hiriv eus a-berzh an duk Arzhur, gwaz a Vreizh-Izel. Ober a ran da’m zro al le d’ho sikour kement gwech hag ho pezo ezhomm ac’hanon. Arzhur, ha n’ho peus-hu da glemm eus den ?\nAotroù roue, anaout a rit troioù fall Yann Dileve, va eontr. Gouzout a rit penaos en deus enep pep gwir laeret ur gurunenn hag a yoa din. Ouzhpenn-se, emañ dre drubarderezh o paouez laerezh ivez ar Poatou diganin. Ar rouanez gozah Eleonor a zo he-unan oc’h hentañ ar soudarded.\nRoiñ a ran deoc’h daou c’hant soudard hag a stourmo gant ho sujidi feal a Vreizh-Izel. Hoc’h aliañ ’ran da zigeriñ ar brezel hep gedal pelloc’h. Pa vo echu ganin brezel an Normandi, me a yelo a-unan d’ho kaout, pe a gaso va mab.\nHo trugarekaat a-greiz kalon, aotroù.\nPellaat a ra.\nLAN a dosta ouzh Arzhur, a ginnig dezhañ e zorn, hag a gas anezhañ dirak an tron.\nAotroù roue, ha c’hwi, marc’heien, plijit ganeoc’h degemeret pedenn an dijentil-mañ, servijer d’Arzhur Veur, a c’houlenn bezañ degemeret marc’heg.\nPiv a ginnig anezhañ, ha piv a gomzo evitañ ?\nMe, Lan, kont a Zinan, ar c’hoshañ eus marc’heien Breizh-Izel.\nEus a be lignez e teu ho filhor ?\nA lignez uhel ha direbech.\nPeseurt taolioù-kaer en deus bet graet en emgannoù ?\nN’en doa ket a oad a-walc’h c’hoazh evit brezeliñ. Hogen, desket-bras eo war ouiziegezh an armoù, ha gouzout mat a ray embreger ar goaf hag ar c’hleze.\nPe anv en deus ?\nArzhur a Vreizh-Izel, mab Jafrez an Eil, hag an dukez vat Koñstañs.\nMat eo. Bennozh deoc’h, marc’heg kalonek. Savit, den yaouank ! Ra vezo e kalonoù an holl ar garantez virvidik em eus evidoc’h ! Komzit d’ho tro. Perak e c’hoantait bezañ graet marc’heg ?\nEvit heuliañ penn-da-benn dlead ar marc’heg.\nMarc’heien, e glevet hoc’h eus. Ha plijout a rafe deoc’h e zegemeret en hon touez ? An holl varc’heien a astenn o dorn evit diskouez e roont o asant ; an dud a vrezel a stou o c’hlezeier. Ar roue a gomz bepred. Tostait, duk a ouenn uhel ! Degas a reer ur gador vourret dirak tron ar roue. Lan a zegas Arzhur betek enni. Kinnig a reer d’ar roue ur votez ler gentr outi ; hemañ hel laka ouzh troad Arzhur ; ur marc’heg all a wisk dezhañ ar roched houarn, hag an traoù all a servije d’ar varc’heien. Un all a laka dirak ar roue ur c’hleze gant e c’houriz. Ar roue her ro da Lan, hag hemañ hel laka ouzh Arzhur, en ul lavaret : Degemerit ar c’hleze-mañ a oe spontus etre daouarn ho tad !\nARZHUR oc’h e dennañ eus e c’houin.\nO te, hag a zo bet graet pounner ha santel gant va zad, na repozi mui ken am bezo bet adarre degouezhioù va zud kozh.\nMarc’heien, degemeromp e le. Da Arzhur. Gouezit penaos an neb piv bennak a ya enep e c’her a denn warnañ mallozh an Doue bev ha mallozh an dud. Arzhur Veur eo en deus lavaret kement-mañ evit ar wech kentañ.\nARZHUR gant e gleze noazh, a laka e zorn e dorn ar roue ; an holl varc’heien a denn o c’hlezeier ; ar roue en e sav.\nDirak Doue hag ar c’hleze-mañ, me ’dou bezañ bepred feal da’m feiz, da’m friñs ha d’an enor ; gouestlañ ’ran va buhez da sikour ar re izel, da skoazelliñ an dud eeun ; harpañ ’rin dreist-holl an dud divlam gwasket a enep pep gwir hag ivez pep pleg mat gwall-gaset. Ar roue a ro dezhañ tri daol war e skoaz gant plad e gleze, o lavaret :\nOber a ran ac’hanout ur marc’heg, en anv Doue, an Itron Varia hag an Aotroù Sant Denez. Bez kalonek, dispont hag eeun ! Neuze ar varc’heien a ra salud an armoù, ar soudarded a ziskenn o goafoù. Diwezh zo d’al lidoù. Hastit bremañ, va c’henderv a Vreizh-Izel, mont d’ar Poatou, ha chañs vat deoc’h !\nSonadegoù a glever er-maez, kemmesket gant youc’hadennoù ar soudarded.


a-zevri - Wikeriadur\nGer kevrennek savet diwar a ha devri.\n.. en em gannañ a-zevri ... — (Lan Inizan, Emgann Kergidu 1, Brest, 1877, eil emb. Al Liamm 1977, p. 220.)\nPa daolas ar vatezh-mañ he soñj warnañ e kredas Jampi da gentañ e felle dezhi ober goap outañ. Nann, a-zevri e oa. Fellout a rae da Vari Vrignou kaout Jampi da bried. — (Abeozen, Pirc'hirin Kala-Goañv, Al Liamm, eil emb. 1986, p. 16.)\nUr c'hardeur da c'houde edo krog a-zevri an archerien gant an nor. — (Goulc'han Kervella, Brezel ar Rigadell, Al Liamm, 1994, p. 197.)\nGoulennit ar beleg kentre ma viot klañv a-zevri. — (Goulven Morvan, Scol ar maro mad, 1905, p. 129.)\nEn un doare sirius.\nBec'h en doa degaset d'ar soavon, hag edo a-zevri o kribañ e vlev gleb. — (Youenn Drezen, Sizhun ar Breur Arturo, Al Liamm, 1971, p. 26.)\nPezh a lavaran, Jozon, n'eo ket fentus. Komz a ran a-zevri. Komz a ran a-barfeted. N'eus ket peadra da c'hoarzhin. — (Roparz Hemon, Ar gweladenner eus ar stered, Ar Bed Keltiek, niv. 81, 1965, p. 255.)\n« ... Prederiet am eus a-zevri war gement tra a selle ouzh va beaj ha dimeziñ, gant se 'ta n'hoc'h eus ket ezhomm nag an eil nag egile d'ober gwad fall ». — (Jarl Priel, Va Buhez e Rusia, Al Liamm, 1955, p. 6.)\ngalleg : délibérément (fr) , exprès (fr) , pour de bon (fr) , résolument (fr) , sérieusement (fr)\nsaozneg : really (en) , seriously (en)\nAdtapet diwar « https://br.wiktionary.org/w/index.php?title=a-zevri&oldid=303513 »\nKemmoù diwezhañ degaset d'ar bajenn-mañ d'an 10 Her 2020, da 18:48.


Posté le 01/03/2007 - Presse\nBeajoù Brendanig (Dvd adalek 2 vloaz)\nSed amañ ur rummad nevez eilmouezhiet e brezhoneg gant Dizale. En taol-mañ e heulier troioù-kaer Brendanig, un tigr bihan fentus, kurius ha leun a startijenn. Ul lodenn DVD-rom zo ivez, gant tri c'hoari war an urzhiataer. Skignet eo gant Bannoù-heol, ha gellout a reer kavout an Dvd war www.b-heol.com. Embannet gant Millimages\nStraed ar Zoo 2 (Dvd adalek 2 vloaz)\nTroioù-kaer Lizig hag he amezeien souezhus, loened ar zoo. E brezhoneg koulz hag e saozneg e vo tu da sellet ouzh ur rummad tresadennoù-bev (gant istitloù e pep yezh), bet eilmouezhiet gant Dizale. Ul lodenn-rom zo ivez, gant tri c'hoari war an urzhiataer. Skignet gant Bannoù-heol : www.b-heol.com. Embannet gant Millimages.\nLes Voyages de BalthazarDizale\n64, Rue du Zoo 2Dizale15,00 €En stock


Klemm eo ar pezh a ra an den pa lavar en devez poan, pe ez eus bet graet droug dezhañ, pe gaou outañ.\nE-keñver al lezenn e vez savet klemm gant un den abalamour ma kav dezhañ ez eus bet graet droug dezhañ pe gaou outañ gant un den all pe gant ur velestradurezh bennak. Savet e vez klemm neuze dirak tud a lezenn, a zo o c'hefridi degemer ar c'hlemmoù hervez al lezenn.\nGoude e tegouezh ar c'hlemm diral ul lez-varn ha divizet e vez gant ar varnerien degemer pe disteurel ar c'hlemm, muzuliañ an droug pe ar gaou, ha lavarout peseurt kastiz a vo roet d'an hini zo bet kavet kablus.\nKlemm ha lezenn[kemmañ | kemmañ ar vammenn]\nHervez al lezenn c'hall e c'haller klemm\ngoude un torfed (muntr, gwallerezh, ...)\ngoude ur felladenn, pe torr-lezenn\ngoude un torr-reolenn.\nAdtapet diwar « https://br.wikipedia.org/w/index.php?title=Klemm&oldid=1512912 »\nKemmoù diwezhañ degaset d'ar bajenn-mañ d'an 11 Mez 2013, da 21:52.


Dilestradeg Dieppe - Wikipedia\nDaou soudard kanadian gloazet,dirak un Churchill tank distrujet.\nSoudarded alaman o poziñ dirak un tank saoz distrujet. Un implij bras a voe er propaganda alaman eus an dilestradeg c'hwitet.\nTri Supermarine Spitfire Mk I war-nij e Mae 1941\nPrizonidi kanadian dindan evezh soudarded an Trede Reich\nDilestradeg Dieppe pe Dieppe Raid, Oberiadur-brezel Jubilee, zo un dagadenn hag a voe aozet e-kerzh an Eil brezel-bed gant ar Gevredidi war Porzh Dieppe p'edo e dalc'h an Alamaned, d'an 19 a viz Eost 1942. Da 5 eur mintin e krogas an dagadenn met da 10:50 e voe rediet pennoù bras ar Gevredidi da reiñ urzh da gilañ.\nWar-dro 6000 troadeg, Kanadianed anezho dreist-holl, harpet gant The King's Own Calgary Regiment (RCAC) eus ar 1st Canadian Tank Brigade hag un nerzh kreñv eus ar Royal Navy mui un nerzh eus unvezhioù dilestrañ ar Royal Air Force a gemeras perzh en dilestradeg. En nerzhioù tagañ e oa 5000 soudard kanadian, 1000 soudard eus ar Rouantelezh-Unanet, 50 soudard eus an United States Army Rangers ha 15 fuzuilher-vor gall.\nLies e oa ar palioù, met ar re bennañ e oa aloubiñ ha derc'hel mat ur porzh bras e-pad berr amzer, diskouez e c'helled dilestrañ e Bro-C'hall, ha spiañ an difennerezh alaman.\nP'edo ar Gevredidi o kilañ o devoe c'hoant ivez da zistruj ar muiañ a zifennoù arvorel ma c'hellent, kement hag ar frammoù porzh hag an holl savadurioù gwelet evel pouezus d'an Alamaned. An dagadenn brim a oa ivez un digarez da uhelaat kalon ar Gevredidi kement hag ar c'hoant da dagañ a oa gant ar Rouantelezh-Unanet war dachenn kornôg Europa.\nPal ebet ne voe tizhet avat, dre ma voe c'hwitet war an taol. Harpoù-tan an dilestradeg ne oant ket bet efedus evit sikour an nerzhioù dilestrañ da guitaat an draezhenn. Stanket e oant bet gant ar skoilhoù difenn ha dindan an tennoù alaman. Nebeutoc'h evit dek eurvezh goude an dilestradeg kentañ, an holl nerzhioù tagañ a oa bet pe lazhet, pe kilet, pe laosket a-dreñv da vezañ prizoniet gant an Alamaned. E-lec'h bout un dro-gaer nerzhus a-berzh ar Gevredidi e voe ur c'hwitadenn wadus hag a ziskouezas anat d'ar bed ne oa ket posubl c'hoazh gant ar Gevredidi da aloubiñ kornôg Europa a-raok pell. Un nebeud palioù spierezh a voe sevenet koulskoude, da geñver an enebiñ ouzh ar radarioù alaman.\nEn holl, 6086 soudard a dilestras, 3367 anezho (tro 60%) a voe lazhet, gloazet pe prizoniet. Ar Royal Air Force ne oa ket deuet a-benn da dalañ ouzh al Luftwaffe e-pad emgannoù eeun, kollet e oa bet 106 karr-nij (d'an nebeutañ 32 dre flak pe dre wallzarvoud), da geñveriañ gant an 48 kollet gant al Luftwaffe. Ar Royal Navy a gollas 33 karbed dilestrañ hag ul lestr-distruj.\nAn darvoudoù e Dieppe a voe mammenn da gemmoù lies kadoniezhel evit an dilestradeg e Norzhafrika (Oberiadur-brezel Torch) ha dilestradegoù Normandi (Oberiadur-brezel Overlord). Ar c'hentañ gwech e oa bet d'ar Gevredidi tagañ ar Festung Europa (kreñvlec'h Europa) hag a oa dalc'het gant an Trede Reich.\nDres goude tec'hadenn an nerzhioù saoz e-pad Emgann Dukark e Mae 1940, ar Saozon a oa kroget gant sevel un nerzh tagañ prim. Krog e oa al labour evit kaout un nerzh mailh war an dilestrañ gant kadoniezhoù ha dafarioù arbennik evit ar pal-se.\nE fin 1941 e oa bet krouet ur steuñv hag a engouestle 12 rannlu da vezañ dilestret e-kostez Le Havre, gant ar pal rediañ an Trede Reich da zegas soudarded tennet eus Talbenn ar Reter war-du kornôg Europa evit sikour an Unaniezh Soviedel. Dre-se e oa bet soñjet sevel un taol-arnod gwirion, an oberiadur-brezel Rutter.\nRutter a oa bet savet evit gwelet ha posubl e oa aloubiñ ur porzh bras en desped d'an difennerezh alaman, gwelet peseurt kudennoù a oa gant seurt oberiadurioù-brezel, gwelet hag-eñ e oa an dafar hag ar gadoniezhioù brezel reoù zereat.\nGoude an trec'h a oa bet en Emgann Bro-Saoz e dibenn 1940, ma voe rediet al Luftwaffe da vombeziñ diouzh noz, nerzhioù lu deiz ar Royal Air Force a oa un nerzh hep kefridi. Gant netra all d'ober, kirri-nij chase deiz ar RAF a oa kroget en hañv 1941 gant tagadennoù pe oberiadurioù-brezel doare search-and-destroy o nijal a-us Bro-C'hall da dagañ al Luftwaffe. Pa vezea implijet daou garr-nij pe dri war an dro e veze graet rhubarbs eus ar c'hefridioù, ha rodeos pa veze muioc'h evit tri c'harr-nij engouestlet.\nPan erruas ar goañv 1941, an nerzhioù tagañ implijet a-us Bro-Chall a oa bet talet mat gant re an Trede Reich. Kollet e oa bet 411 karr-nij brezel saoz pe ganadian en oberiadurioù rhubarb pe rodeo.\nEvit respont gwelloc'h c'hoazh d'an tagadennoù saoz, an aerlu alaman a grogas da gas kirri-nij brezel Focke-Wulf Fw 190 da aerborzhioù Bro-Chall. An Fw 190 a oa kalz efedusoc'h evit na oa ar Supermarine Spitfire pe an Hawker Hurricane implijet gant ar re saoz pe kanadian. Buan e pignas kolloù ar Gevrididi.\nAdtapet diwar « https://br.wikipedia.org/w/index.php?title=Dilestradeg_Dieppe&oldid=1961098 »\nKemmoù diwezhañ degaset d'ar bajenn-mañ d'an 17 C'hwe 2022, da 07:20.


Levr trede - Chap. XVI. - Wikimammenn\nLevr trede - Chap. XVI.\nVictor Guilmer, 1836 (p. 295-298)\n◄ E pelec’h e tle un ene christen clasq he c'honsolation pa souffr abalamour d'ar vertus, ha pa ves e poan var sujet an hirder eus e bues var an douar. Eus ar breparation d’ar maro. Eus a zouçder maro an dud just. ►\nLaqit eves na ve eur sujet a dristidigues evidoc’h, en heur ar maro, ar pes ho rejouiss brema.\nEvit caout consolation var ho maro, grit ho plijadur eus a bratiq ar vertus hed ho pues.\nMa ves ret mervel hirio pe varc’hoas, ha prest e veac’hui da apparissa dirac ho parner ?\nPe seurt pinigen oc’h eus-hu great ? Pe seurt meritou oc’h eus destumet ?\nProfitit eta eus an deïziou a chom ganeoc’h.\nNe allit qet digaç en dro an amser basseet, mæs er repari a ellit.\nDoue ne asten memes ho pues nemet evit qement-se.\nHa beva a reot-c’hui pell amser c’h’oas, pe mervel a reot-c’hui a ben un nebeut deveziou ? N’er gousoc’h qet.\nGouezit, da viana, e varfot, e me an Aotrou-Doue, d’an heur ma na sonchot qet.\nMar gueller mervel da bep heur, da bep heur eta e ranqer beza prest, o lacât en hor speret ar sonch penaus ar maro a zecid a valheur pe a vonheur un eternite.\nPedit rouanes an êe da drugarecaat Doue evidoc’h eus an amser a læs c’hoas ganeoc’h evit en em brepari, ha pedit-hi da obten deoc’h ar c’hraç da ober un usaich santel eus an amser a chom gueneoc’h.\nEn ober a reot, mar grit pep tra evel pa alfe beza an diveza tra a rafac’h en ho pues.\nAdtapet diwar « https://br.wikisource.org/w/index.php?title=Levr_trede_-_Chap._XVI.&oldid=113609 »\nKemm diwezhañ d'an 3 Gen 2018 da 10:31\nKemmoù diwezhañ degaset d'ar bajenn-mañ d'an 3 Gen 2018, da 10:31.


Journal de Renaud Camus, lundi 20 juin 2022\ncréée le lundi 20 juin 2022, 12 h 24Plieux, lundi 20 juin 2022, dix heures et demie du matin. Voici achevé l’absurde cycle électoral, qui doit beaucoup de son absurdité à la désastreuse instauration du ~~~~~~~~~~~~. ~~~ ~~~~~~~~~~ ~~~~ ~~~~~~~~, ~~~~~~~~~ ~~~ ~~~~~~ ~~~~~~~~~, ~~~~~~~~~ ~~~ ~~~~~ ~~~~~ ~~ fait, sauf l’antiremplacisme ~~~~~~~~~~~~~~~~, ~~~~~~ ~~’~~~~~~~~~. ~~~ ~~~~~~~~~~~~~ ~~~~~~~~~~ ~~~~~ ~~~ ~~~~~~~~~ ~~~~~~~~, ~~’~~~~~~~~~~~ ~~~~~~~~~~~~~~~, ~~~~~~~ ~~~ ~~~~~~~, ~~’~~~ ~~~~~~~~~ ~~~~. ~~~ ~~~~~~~ ~~~~~~~~~~ ~~~~~~~ ~~~~ ~~~~~~~ ~~~ ~~~~~~~~~ ~~~~ certaine présence, qui ~~~~~~~ ~~~~~~~ ~~’~~~~~~~~ ~~~ ~~~~~~~~ ~~~~~~~. ~~~ ~~~~~~~~~~~~~~ ~~~~~~~~~ ~~~~~~~~~~ ~~~~~~~~~~~~~~~~~ ~~~ ~~~~~~~ ~~~ ~~~~~~~ ~~~ ~~~~~~~~ ~~~ ~~~~~ ~~~~~~ ~~~~~~~~~~~~~~. ~~~ ~~~~~~~~~~ ~~~~~~~~~~~ ~~’~~ ~~~~~ ~~~~~~~ existence sur l’échiquier ~~~~~~~~~~ officiel.\nUn ~~~~ ~~~~~~~~~ ~~~~~~~~~~, ~~~~~ ~~~ ~~’~~~~ ~~~~ ~~~~ ~~~~~~, ~~~~ ~~., ~~~~ ~~’~~~~~~~~~ ~~~ ~~ ~~~~~~~~ dernier :\n« l’année ~~~~ ~~~~~~~~~ ~~~~~~~~ ~~~~~~ ~~~~~, ~~~~~ notre pays, bien ~~~~, ~~~~~~~~ ~~’~~~~~~~~~ ~~~~~~~ ~~’~~~ ~~~~~~~~~~. ~~~~~ ~~~~~~~~~ ~~~~~~ ~~~’~~~ ~~~~~~~ ~~~~~~~ ~~~ ~~~~~~~~~~~~~ ~~ ~~’~~~~~~~~ ~~~ ~~~~~ ~~~~, ~~~~~~ ~~~~~, ~~~ ~~~~~~~~ ~~~ ~~~~~ ~~~~~ ~~~~~~~ au prix de ~~~ ~~~~~~~~~~~ ~~~~~~~~. ~~~~~~ ~~~~~~~~-~~~~~ ~~~~~ ~~~ ~~~~~~~~~~ ~~~ ~~~~~ ~~~~~~~~~~ ~~~~ ~~~~~~~~~~~ ~~~~~~, ~~~~~~ ~~~’~~ Pierre.\n« L’actualité ~~~~~~~~~~ ~~~ ~~~~~, ~~~ ~~~~~~~-~~-~~~, ~~~’~~~~~~~~ ~~ ~~~ ~~~~~~~~~~ ~~~~~~~~~. Les idées qui ~~~~~ ~~~~~ ~~~~~~~ ~~~~~~~~~ ~~~~~ ~~~ ~~~~~~~~~ ~~~~~~~~~~~~ ~~~ ~~~~~~~~~~ ~~~~ ~~~~~ ~~~~ ~~~ ~~~~~~~~~~~~ ~~’~~~~~ ~~~~~~~~. ~~~~~~ ~~~~~, ~~~ ~~ ~~~~~~ ~~~~~~~ ~~~~ ~~~~~ ~~~~ ~~~ mot “droite”, marqué ~~~ ~~~~~~ ~~~ ~~~~~~, ~~~~~~ ~~’~~~~~ ~~~~ ~~~~~~~. ~~~ ~~~~~~~ ~~~’~~~ ~~~ ~~~~~~ ~~~ ~~~~~ ~~~~~ ~~~ ~~~~~~~~ ~~~ ~~~~~~ ~~~~~~~~~~~~~ ~~~~~~ ~~’~~~~~~~~~~~ ~~~~~~ ~~~ ~~’~~~~~~~~~ ~~~~~~~~~~~~ en question. C’est ~~~~~~ ~~~~~ ~~~~ ~~~~~ ~~~~~~~ ~~~~, ~~~ ~~~~~ ~~~~~ tard.\n« ~~~~ ~~~~~~ ~~~’~~~ ~~~~~~ ~~~ ~~’~~~~~ ~~~~ : ~~~~~~~~ ~~~ ~~~~~~~ ~~~~~ ~~~~~~ ~~~ ~~~~~~~~~~ ~~~~ ~~~~~~~~~ ~~~~~~~ lui aurait dit, ~~~~ ~~~~ ~~~~ ~~~ ~~~~~, “~~’~~ ~~~~~~”. ~~~ ~~~~~~~~ ~~~~ ~~~~ ~~~~~ ~~~~~ ~~~~~ ~~~ ~~~~ (~~~ ~~~~~~~~~ ~~~~~~~ ~~~~~~ ~~~~~~ ~~~~ ~~~~ ~~’~~~~ ~~~~~) : ~~~ ~~~~~~~~ est détestable, et ~~~~~~ ~~~~ homme.\n« ~~~~~~ ~~~~~~~, ~~~~~ ~~~~~~~, ~~~ ~~~ ~~~~~~~~~ ~~~ ~~~~ ~~~~~~~~ ~~~~ ~~~~~ ~~~~~~~~~. »\nJe ~~~ ~~~~~ ~~~~ ~~~~ ~~~~ ~~. ~~~~ ~~~~~~~, ~~~~~~~~~~, ~~ propos de Philippe ~~~~~~~, ~~~~ ~~~~~ ~~~~ ~~~~~~~~~ ~~~~~~ ~~~~ ~~~ ~~~~~ ~~~~~~~~~~ ~~ ~~~ ~~~~~~~~~~~~ ~~~~~~~~, ~~~ ~~~~~~~~~ ~~~~~ ~~~~~~~~~ ~~~~ ~~~ ~~~~ ~~~ ~~~~~~~~ ~~~~~~~~~~~. ~~~ ~~~~~ ~~’~~~~~~~~~ tout à fait ~~~~~~~~~ ~~~~ ~~~~ ~~~~~~~~~~~ ~~~~~~~~~ ~~~~~ ~~~ ~~~~~ ~~~~~ ~~ ~~~~~ ~~~~~~~~~~ ~~~ ~~~~~~~ ~~~~~~ ~~~~~, ~~~ ~~’~~~ ~~~~~~ ~~~~~~ ~~~~~~~ ~~~ ~~~~~~~~ ~~~~~ ~~~ ~~~~~~~~~~~. ~~~~~~~ parmi d’autres, je ~~’~~~~~~~ ~~~~~ ~~~~~~ ~~~~ ~~~~ ~~~~~~~, ~~~~~~ ~~~~ ~~~ ~~’~~~ ~~~~, ~~~~~~ ~~~ ~~~~~~~~ ~~~~ ~~~~~~~~~~~ — ~~~ ~~’~~~~~~~ ~~~~ ~~’~~~~~~~~ ~~~~~~~~~~~~ ~~ ~~~ ~~~~~~~ ~~’~~~~ ~~~~~~ du premier cercle ~~~ ~~’~~~~~~~ ~~~ ~~~~~~~~~ ~~~~~~ ~~~~~~~~~, ~~~~~~ ~~~~ ~~~ ~~’~~~~~~ ~~~~~~~ ~~’~~~~~~~~~ ~~~~~ ~~~ ~~~~~~ ~~ ~~~ ~~~~~~~~ ~~~ ~~~~~~~~, ~~ ~~~~~, ~~~ ~~~~~~~~ ~~~ ~~~~ ~~~ voulais, « on ~~~ ~~~~~~~~ ~~~~ ~~’~~~ ~~~~~~~~~ ».\nTout ~~ ~~~~~ ~~~~~~~~~~~~~~~ ~~~ ~~~~~~ ~~~~~~~-~~~ — ~~~~ ~~~~~~~~~~ ~~~~~~~~~~~ ~~~ ~~’~~~~~~~~, ~~~~~~ ~~~~ ~~~ ~~’~~~~~~ ~~~~ ~~~~~ ~~ ~~~~~ ~~~~~~~~~ aux principaux thèmes ~~~ ~~~ ~~~~~~~~~~~~ —, ~~~~~ ~~~ ~~~~ ~~~~~ ~~~~~~~~~~~~~ ~~~ ~~~~~~~~~~~ ~~~~ ~~~ ~~~~~ ~~~~~~~~~ ~~~~~~~~ ~~~~~ ~~~ ~~~~~~~~~ ~~~~~ ~~~~~ ~~’~~~~~~~~~, ~~~ ~~~~~~~~ ~~~~~ ~~~~~~~~~~ (~~~ fait, sans exception), ~~~~~ ~~~~~~~~~~~ ~~~ ~~~~~~~~~~~~ ~~~~~~~~~~ ~~~ ~~~ ~~~~~~ ~~~~~ ~~~~~ ~~ ~~~~ ~~~~~~. ~~~~ ~~~~~~~~~~ ~~~~~, ~~~ ~~~~~~~~~~~~, ~~~~ ~~~ ~~~~~~~~~~ ~~~~~~~~~~~~ “~~~~~~~~~~~~~~” ~~~~ ~~~~~~~~~~ ~~~ ~~~~~~~~~~ effective, dont ils ~~~~~~~~ ~~~~~~~~~~~~~~~ ~~~~~~~, ~~~~~~ ~~~ ~~’~~~~~~~~~ ~~~~~~ ~~~~ ~~~~~~~~ ~~~ ~~~~~~~~, ~~~ ~~~ ~~~~~~~~~~. ~~~~~ ~~~~~ ~~~~~~~ ~~~~~~~ ~~~~~~’~~ ~~~ ~~~~, ~~~~~ ~~~~~~~~ ~~~ ~~~~~~~~ ~~~~~ ~~~~, leurs humeurs, et ~~~~~~~~~~~~ ~~~~~ ~~~~~~~~. ~~~~ ~~~-~~-~~~ ~~~ ~~~~~~~ ~~ ~~~~~~~~ ? “~~~~~~~~~~~” ~~~~~-~~~ ~~~~~~~~~ ~~~~~~ ~~~ ~~~~~ ~~~ ~~~~~~~-~~~~~ ~~~ ~~~ ~~~~~~ ~~~ ~~~~~~~~~~~~ ~~~~ ~~’~~~ ~~~~~~~~~ ~~~~~~~~~~ ? Ou bien ~~~~~-~~~ ~~~ ~~~~~~~~~ ~~~ ~~~~~~, ~~~~~~~ ~~~ ~~~~~~ ? ~~~~~ ~~~ ~~~~~ ~~~ ~~~~~~~~ ~~~~~~ ~~~ ~~~~~~~~~~ ~~~ ~~~~~~~~~ ~~~~ (~~~~ ~~~~~ ~~~~ ~~~~~~~, ~~~~~~~ !) ~~ l’In-nocence, dont les ~~~~~~~~~ ~~~~~~~~~~ ~~~ ~~~~~~~~~ ~~~~~ ~~~~~~~~~~~~ ~~~~ ~~~~~~~, ~~~~~ ~~~’~~~~~~ ~~’~~~~~~ ~~~~~~~ ~~~~~~~~~~ ~~~~~~~ ~~~~~~~~~ ~~~ ~~~~~~~~ ~~~~~~~~~~~~ ~~~~ ~~~ ~~~~~, ~~~ ~~~ ~~~~~~~ ~~~~~~~~~ ~~~~~~~~~~~~, ~~~~~~~~~~~~~ et tout à ~~~~~ ~~~~~~~~~~, ~~~~ ~~~~~ ~~’~~~~~~~~~~ ~~’~~~ ~~~~~ ~~~~~~, ~~~ ~~~’~~~ ~~~ ~~’~~~~~~~~ ~~~~~~, ~~~~ ~~~~~~~~~~~~~~~ ~~~~~ ~~~~, ~~~~ ~~~ ~~~~~~ ~~~~~~ ~~~~~~~~~~.\nvoir l’entrée du lundi 20 juin 2022 dans Le Jour ni l’Heure◎


Spesadoù aloubus: ar buzhug en arvar? - 7seizh.info\nHome e brezhoneg Spesadoù aloubus: ar buzhug en arvar?\nSpesadoù aloubus: ar buzhug en arvar?\nA-c’houde ar gouiañv-mañ e c’houlenner gant al liorzherion a Vreizh (hag a greisteiz Bro-C’hall) kas keloù da servijoù arbennik pa gavont standilhonoù a blatelminted-douar, ur seurt preñved plat hag a zahe a Zeland-Nevez. Nec’het eo skiantourion zo dre mard eo ar platelminted-douar spesadoù-preizh evit ar buzhug boutin : en takadoù ag ar Rouantelezh-Unanet aloubet gante eh eo daet ar buzhug da vout dibaot-mat é lakaat an ekoreizhiad en arvar. Evit gwir eh eo anavet gant razh al liorzherion talvoudegezh ar buzhug evit an douar (al labour-douar hag al liorzhouriezh ivez enta): toullañ a reont garidennoù hag a aeront an douar e-mesk madoberoù arall.\nKartenn (da c’hortoz) bezañs ar Platelminted aloubus d’ar 25-10-2013\n(kredad luc’hskeudenniñ: Jean-Lou Justine)\nA-hend-arall e c’hellehe steuzidigezh ar buzhug lakaat en arvar kalz a spesadoù arall a vev diàr ar bevdolz-mañ: torret e vehe chadenn ar boued gant loened bihan é vonet da get d’o heul (amprevaned, evned, bronneged bihan ha divelfenneged).\nMeur a spesad platelminted-douar zo bet spurmantet e Breizh betek-henn. Evit kaout muioc’h a ditouroù pe lakaat da c’houzout bezañs standilhonnoù e c’heller monet àr lec’hienn ar c’helenner Jean-Lou Justine (http://bit.ly/Plathelminthe) pe kas ur postel dezhañ: jean-lou.justine@mnhn.fr\nPrevious articleEcotaxe : l’Etat français démonterait le dernier portique en Finistère dès demain\nNext articleManifestation de Quimper : restons unis !\nOdile Le Cann 11 novembre 2013 At 22 10 27 112711\nOdile Le Cann liked this on Facebook.


Pajenn:Herri - Skrituriou sakr - Exod, 1861.djvu/58 - Wikimammenn\nPajenn:Herri - Skrituriou sakr - Exod, 1861.djvu/58\n15. Rak Pharaon o veza en em galedet, hag o veza na felle ket d’ezhan hon lezel da vont kuit, ann Aotrou a lazaz pep kenta-ganet e douar ann Ejipt, adaleg kenta-ganet ann den beteg kenta-ganet al loened ; dre’n abek da ghement-ze e lazann enn enor d’ann Aotrou kement par a zigor ar vamm, hag e tasprenann holl ar re ghenta euz va bugale.\n16. Al lid-se a vezo eta evel eur zin enn ho tourn, hag evel eunn arouez a ispill dirag ho taoulagad, evit digas sonj d’eoc’h en deuz ann Aotrou hon tennet euz ann Ejipt gant eunn dourn nerzuz.\n17. Hoghen pa en devoa Pharaon laosket ar bobl da vont kuit, Doue n’ho c’hasaz ket dre hent bro ar Philistined pehini a zo tost d’ann Ejipt ; o sonjal penaoz marteze e teuje keuz d’ezho, pa veljent brezeliou o sevel enn ho enep, hag e tistrojent adarre d’ann Ejipt.\n18. Mes ho c’has a reaz, enn eur ober tro, dre hent ar gouelec’h pehini a zo ec’h harz ar moz-ruz : ha bugale Israël a bignaz armet euz a zouar ann Ejipt.\n19. Moïzes a gasaz ivez gant-han eskern Jozeph, dre ma en devoa Jozeph great da vugale Israël toui var ho lé e rajent ann dra-ze : Lavaret en devoa d’ezho : Doue a zeui d’ho pisita, kasit va eskern gan-e-hoc’h ac’han.\n20. Dilec’hiet eta euz Sokoth, e teujont da gampa e Etham, er penn pella euz ar gouelec’h.\n21. Hoghen ann Aotrou a gherze a roz-ho da ziskouez d’ezho ann hent, epad ann deiz enn eur goulounen-goabr, hag epad ann noz enn eur goulounen dan ; evit ma vije ho hencher hag enn deiz hag enn noz.\n22. Ar goulounen goabr epad ann deiz, hag ar gou-\nAdtapet diwar « https://br.wikisource.org/w/index.php?title=Pajenn:Herri_-_Skrituriou_sakr_-_Exod,_1861.djvu/58&oldid=114974 »\nKemmoù diwezhañ degaset d'ar bajenn-mañ d'an 6 Ebr 2018, da 10:11.


Evit en gouzout ha noazus eo an debrerien-kig bihan, eo ret gouzout petra eo ul loen noazhus, hervez al lezenn. Hervez ar C’hode Rural ne vez lâret noazhus evit an den nemet al loened hag a ra droug gwir hag anat da eostoù ha savadurioù mab-den evel al logod hag ar razhed, da gentañ, hag...\nDa vare enklaskoù a bep seurt, koulz hag o selaou brezhonegerien o kaozeal, em eus bet notennet e tro 12 000 lesanv e Bro-Leon. Ha kement all e lec’h all, dreist-holl en nemorant eus Breizh Izel. N’eo ket bet tost din bezañ dastumet pep tra, sklaer hag anat. C’hoazh e klevan bep an...\nKêriz ar C’hastellin, ha muioc’h c’hoazh ar merc’hed, a heulie gizioù ar c’hêriou bras kontet, e hanterenn gentañ an ugentved kantved, da vezañ ur redi c’hroñs. Da vihanañ e-touez ar merc’hed na oant ket kontant da vezañ kontet peizantezed,...\nUr yezh vev e Kastellin\nUr wech ouzhpenn eo bet kroget gant Kamp Etrekeltiek Ar Vrezhonegerien, e Kastellin. Dalc’het e vez bep bloaz abaoe 1949. D’ar Sul 10 a viz Gouere, diouzh noz, e oa bet degemeret an 200 den bennak a gemer perzh e sizhunvezh kentañ ar staj hañv. Kement a dud a vo...


Solfach - Wikipedia\nSolfach (pe Solfa ; Solva e saozneg) zo ur gêriadenn hag ur gumuniezh eus mervent Kembre, e Sir Benfro. Emañ war aod Bae Sain Ffraid, nepell diouzh Tyddewi.\nGwel war porzh Solfach.\nUr porzhig gwarezet-mat eo, e goueled un aber strizh, hag ur porzh kenwerzh e voe Solfach e-pad kantvedoù, abaoe ar XIVvet kantved d’an nebeutañ. Drezañ e tremene gwinizh, heiz ha prenn eus ar c’hornad a veze kaset da Vristol, ha glaou ha maen-raz a errue eus Bristol, porzhioù su Kembre hag Iwerzhon zoken. War an diskar ez eas ar c’henwerzh-se e-kreiz an XIXvet kantved, pa ziorroas al linennoù hent-houarn e Breizh-Veur.\nHiziv eo deuet Solfach da vezañ ur greizenn bageal anavezet. Tremen a ra Gwenodenn Arvor Penfro dre ar gêriadenn ivez.\nGant ar c’haner Meic Stevens, a zo genidik eus Solfach, e vez kanet ur ganaouenn diwar-benn ar gêriadenn, anvet Ysbryd Solfa.\nE 2011 e oa poblet ar gumuniezh gant 865 a dud, ha 258 anezho (30,7%) a oa kembraegerien.\nAdtapet diwar « https://br.wikipedia.org/w/index.php?title=Solfach&oldid=1743870 »\nDernière modification le 22 Meu 2017, à 16:35\nKemmoù diwezhañ degaset d'ar bajenn-mañ d'an 22 Meu 2017, da 16:35.


deuio - Wikeriadur\nSavet diwar deu-, pennrann ar verb dont, an dibenn-ger -o hag un -i- etrevogalennek\nFurm ar verb dont e trede gour unan an amzer-da-zont, en doare-disklêriañ\n[...] ha mont da heul an hini a deuio da gontañ dezhañ sorc'hennoù burzhudus, dispar ha diskiant, [...]. — (Lan Inizan, Emgann Kergidu 1, Brest, 1877, eil emb. Al Liamm 1977, p. 130.)\n[...] kement galouper-bro a deuio da virout ouzhoc'h da vale [...]. — (Lan Inizan, Emgann Kergidu 1, Brest, 1877, eil emb. Al Liamm 1977, p. 130.)\nCouskit buhan, ma bugelic,\nHa me a gano d'eoc'h ;\nPa deuio d'ar gêr ho mammic,\nE roio bronnic d'eoc'h. — (Fañch an Uhel, Soniou Breiz-Izel 1, Pariz, 1890, 1971, p. 2.)\n[...]. Tud a deuio hep dale d'am gwelet : [...]. — (Ivon Krog, Klenved ar Medalennou, Ti-moulerez Sant-Gwilherm, Sant-Brieg, 1909, p. 28.)\nIt e-barz, va den mat, antreit, Bilzig ne deuio ket d'ho lakaat er-mêz : maro eo, ar paour kêz, pell, pell amzer 'zo. — (Fañch al Lae, Bilzig, Kemper, 1925, p. 8.)\n— « O ! ne deuio ket », eme Job. « Gouzout a rit, Lukaz, n'eo ket deuet d'ar gêr, abaoe tri devezh ? » — (Jakez Riou, An Ti Satanazet, Skridoù Breizh, 1944, p. 15.)\nGant ur c'hemmadur dre vlotaat (war-lerc'h ar rannigoù-verb a, ne ha ra, da skouer) :\nRa 'z aio hec'h ene gant an Aotrou Doue ha ra zeuio an diaoul da derriñ he fenn outi gant e zent. — (Yann-Vari Perrot, E-tal ar poull, C'HOARIVA BREZHONEK, Pemp pezh-c'hoari berr, Skridoù Breizh, 1944, p. 53.)\nAR BALEER-BRO. — Marteze ne zeuio ken.\nMARIVONIG. — O gray, evelkent !... roet en deus d'imp e c'her ! [...] — (Jarl Priel, Ar Baleer-Bro, Sav niv. 26, Goañv 1943, p. 78.)\n— Yun a zeuio da zornañ, emezi, en ur c'hoarzhin. — (Jakez Riou, Geotenn ar Werc'hez ha danevelloù all, Al Liamm, 1957, p. 33.)\n— Jistr sec'h eo hennez ; skraba 'ra an diabarz, ha, dre ma kosaio, e teuio da veza sklêr, tostik e-giz dour-red. [...] ! — (Ivon Krog, Eur Zac'had Marvailhou, Buhez Breiz, Kemper, 1924, p. 148.)\n« Allas, allas ! petra e teuio bremañ va eontr da veza ? [...] ! » — (Jakez Riou, Troiou-Kamm Alanig al Louarn II, Gwalarn niv. 97, Kerzu 1936, p. 19.)\nEvel ma teuio ganin e teuio, bugale gaezh, met peurgribañ a rin evelkent va oberenn eus va gwellañ, [...]. — (Jarl Priel, Amañ hag Ahont, Al Liamm, 1957, p. 10.)\nPa savo flaer gantañ e teuio al louarn d'e dañva. — (Tad Medar, An Tri Aotrou, 1981, p. 112.)\n« Ha soñjal a ra deoc'h e teuio a-benn ar Flavig vras d'ober e labour ? » a c'houlennas Yann Gonideg. — (Youenn Kervalan, Dremmoù Arrasate, Embannadurioù Al Lanv, 2009, p. 22.)\nPiw a zeuio, piw a ya\nDa goad Portual da lusa ?\nMe zo bet hag arru er gêr\nDa fritañ yod d'ar c'hemener;\nAr c'hemener war e wri\nA zebr yod kement ha tri.\nMa breur henañ war gorn an daol\no kontañ moneiz d'ar brïol,\nMa breur bihan e-kreiz an hent. — (Jules Gros, Le trésor du breton parlé Troisième Partie, 1974, p. 387.)\ngalleg : (elle)/(il) viendra (fr)\nAdtapet diwar « https://br.wiktionary.org/w/index.php?title=deuio&oldid=196348 »\nKemmoù diwezhañ degaset d'ar bajenn-mañ d'an 30 Mae 2015, da 10:55.


Kendivizoù, saloñsoù, atalieroù... Goulennit programm an distro - .BZH - L'extension internet de la Bretagne\nFellout a ra d’ar gevredigezh www.bzh – na glask ket ober kenwerzh – kenderc’hel gant hec’h oberoù war an dachenn ha displegañ diouzh ar gwellañ d’an oberourien vreizhat peseurt cheñchamantoù a zo er web, dreist-holl evit ar pezh a sell ouzh an astennoù internet.\nKrouet e oa bet an astenn .BZH (ouzhpenn 5000 a enrolladurioù dija) da-heul ul lusk a zo er bed a-bezh, hag a ro plas da ouzhpenn 1 200 a astennoù internet nevez ; bremañ, ouzhpenn an astennoù boas, .com, .fr, .org, ha kement zo, e vo ivez .archi, .bio, .axa, .leclerc, .mma, .bzh, .paris, .quebec, .tokyo, … Tost da 700 astenn nevez a c’haller gwelet war ar gwiad dija.\nGallout a ra ar re-se degas ur bern traoù d’an oberourien ekonomikel, sevenadurel, prevez pe publik… met gallout a reont ivez bezañ dañjerus evit an neb n’eo ket kelaouet mat, pe n’en deus ket lakaet ur strategiezh internet war-sav abalamour da zerc’hel kont anezho.\nEvit sikour ac’hanoc’h da aveiñ degemer ar cheñchamant-se e kinnigomp kendivizoù digoust deoc’h. Klask a reomp ober tri zra :\n– Sevel ur renabl eus an astennoù nevez-se\n– Gwelet petra a c’hallit ober bremañ evit gwareziñ ho merk pe anv ho kevredad war internet,\n– Displegañ dre ar munud ar pezh a zo degaset gant an astenn .BZH d’an oberourien vreizhat\nKaset e vo ar c’hendivizoù-se en-dro gant tud a-vicher kontet da vezañ mailhed e metoù Internet hag ispisialourien eus an anvioù domanioù.\nD’ar 16 a viz Gwengolo da 4e gm er Grenier numérique e Gazilieg – En em enskrivañ : http://www.bzh/lagacilly16septembre\nD’an 22 a viz Gwengolo da 6e gm e e KKG Roazhon –En em enskrivañ : http://www.bzh/rennes22septembre\nd’an 29 a viz Gwengolo da 5e gm en EST Lannuon –En em enskrivañ : http://www.bzh/lannion29septembre\nD’ar 6 a viz Here da 5e30 gm en EST Gwened –En em enskrivañ : http://www.bzh/vannes6octobre\nD’ar 15 a viz Here da 6e30 gm e Digital St Malo e… Sant Maloù – En em enskrivañ : http://www.bzh/stmalo15octobre\nD’an 28 a viz Here da 6e gm e La Matrice e Sant Brieg – En em enskrivañ : http://www.bzh/stbrieuc28octobre\nD’ar 6 a viz Du da 9e am e Magerezh an nevezadennoù e Kemper –En em enskrivañ : http://www.bzh/quimper6novembre\nEvit pep hini eus ar c’hendivizoù-se n’eo ket sur e vo plas evit an holl, setu e aliomp ac’hanoc’h d’en em enskrivañ dre al liammoù amañ a-us.\nDeuit ivez da gejañ ganimp er saloñs JRCE, embreger er C’hornôg, e Roazhon d’ar 6 ha d’ar 7 a viz Here. Un atalier a vo ganimp d’ar Merc’her da 12e30 / http://bit.ly/1JrULgO\nMa fell deoc’h gouzout hiroc’h diwar-benn an abadennoù-se, deuit hardizh e darempred ganimp : Darempredoù


Meredydd Evans (9 Kerzu 1919 – 21 C'hwevrer 2015) a oa un dastumer hag ur c'haner kanaouennoù hengounel e kembraeg.\nGanet e voe Meredydd Evans (pe Merêd, evel ma veze lesanvet) e Llanegryn, e Meirionnydd, ha desavet e voe e Tanygrisiau. Kregiñ a reas da ganañ sonioù hengounel gant e vamm, a oa kanerez ivez, pa oa bugel. Studiañ a reas ar sonerezh e Skol-veur Bangor. E 1954 e enrollas un dastumad sonioù kentañ gant Folkways Records e New York, ma oa oc'h ober un dezenn prederouriezh e Skol-veur Princeton. Ur wech distroet da Gembre ez eas d'ar skol-veur da gelenn prederouriezh, a-raok bezañ anvet da rener an abadennoù dudiamant e BBC Kembre. Eno e produas e-leizh a abadennoù skinwel, evel Fo a Fe, Ryan a Ronnie ha Hob y Deri Dando. Embann a reas ivez meur a zastumad kanaouennoù kembraek, gant e wreg Phyllis Kinney.\nPeoc'hgarour e voe a-hed e vuhez, evit abegoù relijiel. Nac'h a reas mont d'an arme e-pad an Eil Brezel-bed ha kaset e voe dirak al lez-varn evit se.\nUr stourmer evit ar c'hembraeg e oa ivez. E 1979 e voe kondaonet, asambles gant daou zen all, Ned Davies ha Pennar Davies, dre m'o doa aloubet ur skingaser eus ar BBC e Pencarreg, evit kemer perzh er stourm da gaout ur chadenn skinwel kembraek. Betek 2014 e kemeras perzh e stourmoù Cymdeithas yr Iaith Gymraeg evit ar c'hembraeg\nMervel a reas da 95 vloaz, d'an 21 a viz C'hwevrer 2015.\nYouTube: Welsh Folk Songs\nCofio Dr Meredydd Evans - BBC Cymru\n↑ Sain (Recordiau) Cyf. (Caernarfon, Kembre)\n↑ Veteran Campaigner Backs Language Protests - 07 March 2014\nAdtapet diwar « https://br.wikipedia.org/w/index.php?title=Meredydd_Evans&oldid=1785069 »\nDernière modification le 19 C'hwe 2018, à 16:54\nKemmoù diwezhañ degaset d'ar bajenn-mañ d'an 19 C'hwe 2018, da 16:54.


Aldernezeg - Wikipedia\nAn aldernezeg (Auregnais, Aoeur'gnaeux pe Aurignais) a zo ur yezh normanek aet da get, bet komzet gwezhall e komzet en Aldernez.\nKomzet e veze ivez ar yezh e-pad un nebeud bloavezhioù e Les Casquets gant tud eus Aldernez aet d'en em staliañ eno.\nKar e oa d'ar gwernenezeg, ar Jerzenezeg hag ar sarkeg hag ivez d'an normaneg komzet e Normandi.\nAet eo ar yezh da get evit meur a abeg: da gentañ abalamour d'an niver vras a envroidi eus Bro-Saoz bet kaset da labourat eno gant ar Gouarnamant dreist-holl, d'holl heul war-lerc'h e teuas d'en em staliñ en enezenn meur a saoz all ivez o klask hom hep paeañ o zailhoù e Breizh-Veur; da eil, eo aet tec'het diouzh an enezenn hogozik an holl Aldernezed da geñver alboubadeg an enezenn gant an Alamagn e-kerz an Eil Brezel Bed; da drede, ne oa bet triv ofisiel ebet evit kas ar yezh war-raok, hag e 1880 ec'h ae holl vugale an enezenn kenetreze e saozneg nemetken.\nLiammet eo ivez istor ar yezh ouzh hini ar galleg, kar d'an aldernezeg mt dishñvel dioutañ, en Aldernez, kenofisiel ennañ betek 1966, staliet da c'houde en enezenn ar saozneg evel yezh ofisiel nemeti.\nDaoust ha na vez ket implijet ken ar yezh na dre gomz na dre skrid e van meur a roud anezhi el lec'hanvadurezh an enezenn, da skouer Ortac (Or'tac) ha Burhou.\nNe van nemeur a roudoù eus ar yezh dre skrid. Tennet eo ar skouerioù-mañ da heul diwar ar ar pennad diwar-benn ar yezh war ar Wikipedia e normaneg:\nL' Aoeur'gnaeux (âorgnais) 'tait la vieule laoungue Nourmaounde d'Aoeur'gny. Ch'té laoungue n'eüst pu. Les draïns craîgnouns à prêchyi en Aoeur'gnaeux, ch'tait d'vaount la prémyire dgeurre, et oupreû la draïne dgeurre, persounne tchi sount arvénuns en Aoeur'gny n'prêchaeiunt daouns leus viar laoungadge.\nAdtapet diwar « https://br.wikipedia.org/w/index.php?title=Aldernezeg&oldid=1864998 »\nKemmoù diwezhañ degaset d'ar bajenn-mañ d'an 6 C'hwe 2020, da 11:47.


Tomatez - Wikipedia\nAn tomatez zo plant liorzh eus ar c’herentiad Solanaceae o devez frouezh debradus ruz o liv peurliesañ hag a implijer da legumaj. Tomatez a reer ivez eus ar frouezh-se a zebrer ent poazh pe ent kriz. Plant eus Kreiz ha Suamerika e oant da gentañ, ha dont a ra ar ger tomatez eus ur yezh indian eus Mec’hiko, an nahouatleg.\nMoarvat e kreske an tomatez da gentañ e Perou. En em ledet e oant goude-se e Suamerika. Kavout a reer c’hoazh spesadoù gouez anezho a gresk e Perou. E Mec'hiko eo e voent gounezet da gentañ war a seblant.\nPa voe trevadennet Suamerika gant Spagnoled, e voe degaset an tomatez ganto da Europa. Ar meneg kentañ a gaver anezho e skridoù Europa a oa en ul levr skrivet gant an Italian Pietro Andrea Mattioli, e 1544. Gantañ e oant anvet pomi d’oro, « avaloù aour ». Er XVIvet hag er XVIIvet kantved e krede tud zo en Europa e oa pistrius an tomatez ha ne oant ket mat da zebriñ. Tamm-ha-tamm avat en em ledas ar boaz da c’hounit ha da zebriñ anezho, e Spagn da gentañ hag e broioù all goude.\nEus Europa moarvat e voe degaset an tomatez da Norzhamerika. Thomas Jefferson, trede prezidant ar Stadoù Unanet, a reas kalz evit brudañ en e vro an tomatez en doa tañvaet en Europa.\nA bep seurt livioù a c’hell bezañ gant an tomatez. Ar re velen a voe anavezet da gentañ en Europa. Alese an anv zo ganto en italianeg, pomodoro, « aval aour ».\nBremañ e vez debret tomatez er bed a-bezh. Hervez ar skiantourien e vijent boued yac’h, mat da stourm ouzh ar c'hrign-bev. Ha gounezet e vezont en ur bern broioù ivez, dindan tiez-gwer alies, evit ma kreskfent buanoc’h. Setu ar broioù ma c’hounezer ar muiañ anezho :\n(milionoù a donennoù)\nE Breizh e c’hounezer kalzig a domatez, daoust m’emaomp pell war-lerc’h. Un drederenn eus an tomatez gounezet er Stad C'hall a zeu eus Breizh.\nFried Green Tomatoes at the Whistle Stop Cafe, Fannie Flagg, 1991\nFried Green Tomatoes, Jon Avnet, 1991\nFestival an Domatezenn a vez bep bloaz e miz Gwengolo e Kastell La Bourdaisière e-kichen Tours.\n↑ Ar ger nahouatlek tomatl zo aet da tomate e spagnoleg ha goude-se eo tremenet e yezhoù all Europa, gant stummoù heñvel peurvuiañ, war-bouez en italianeg. Un amprest gallek eo ar ger brezhonek.\n↑ Diwezhat a-walc’h e teuas an tomatez da Vreizh moarvat, pa ne gaver ket ar ger er geriadurioù brezhonek a-raok hini Frañsez Vallée.\n↑ Le Télégramme 10/04/2008\nRekipeoù gant tomatez\nOuzhpenn 200 seurt tomatez, dre ar bed\nDiwar-benn an tomatez graet e Sina : \nAdtapet diwar « https://br.wikipedia.org/w/index.php?title=Tomatez&oldid=1973901 »


Vieux Objets - Wikipedia\nVieux Objets zo un danevell gant Guy de Maupassant, embannet en 1882.\nKentañ ma voe embannet Vieux Objets a oa e Gil Blas an 29 a viz Meurzh 1882, sinet Maufrigneuse. Ne voe adembannet nemet goude marv ar skrivagner, en dastumad dalif Le Père Milon en 1899.\nAdélaïde, ur vaouez kozh o chom hec'h-unan en he zi, a skriv d'he mignonez Colette, anavet a gozh. E Pariz emañ he mab, he merc'h pelloc'h c'hoazh, ha hi digenvez hogozik atav. Petra eo ddezhi an evurusted?\nAdtapet diwar « https://br.wikipedia.org/w/index.php?title=Vieux_Objets&oldid=1795323 »\nKemmoù diwezhañ degaset d'ar bajenn-mañ d'an 23 Mae 2018, da 10:20.


Mogerioù-kreñv Konk-Kerne : ar Gêr-gloz a-hed ar c’hantvedoù | Becedia\nMogerioù-kreñv Konk-Kerne : ar Gêr-gloz a-hed ar c’hantvedoù\nPlañ Kêr-gloz Konkerne\nAozer : Manuelle Aquilina / Genver 2017\nMogerioù-kreñv meurdezus ar Gêr-gloz, roudoù ar c’houlz ma oa Konk-Kerne ur c’hreñvlec’h, a sav a-us d’ar mor a c’hronn anezhe. Meur a wech, a gantved da gantved ez eo bet adkempennet ar mogerioù-kreñv-se, bet savet da goulz brezelioù ar Grennamzer, kent bezañ lakaet war renk ar glad hag ar savadurioù istorel e deroù an XXvet kantved.\nAmzer an emgannoù\nC’hoantaet en doa dug Breizh kemer harp war ur c’hreñvlec’h en arvor Kerne-Izel. Diwar neuze e voe tonket « Konk-Kerne », karreg Konk anezhi, gronnet gant ar mor hag al lec’hideg e genou ar Moroz, da blasenn-difenn an dugelezh. En XIIIvet pe er XIVvet kantved (ne ouier ket re vat) e oa bet savet ur voger vein en-dro d’ar gêr, kement ha solutaat c’hoazh gwarez ar garreg. Kloz e voe kêr gozh Konk-Kerne adal neuze.\nPenn-kêr unan eus dalc’hoù an duged e oa Konk-Kerne kent bezañ lakaet war renk kreñvlec’hioù Breizh adalek 1355, kement ha diskouez he fouez strategiel. E 1341 e voe fiziet ar gêr en ur goarnizon saoz gant Yann a Voñforzh, kent bezañ skarzhet alese e 1373 gant Bertand du Guesclin. Reiñ a ra danevell an teir arsailh a oa bet kaset da goulz ar seziz-se da soñjal e oa bet kreñv awalc’h ar mogerioù evit talañ oute. Adkempenn anezhe a oa bet ret ober avat er c’hantved war-lerc’h. Padout a reas ar chanter-se, bet boulc’het e-kreiz ar XVvet kantved, betek ren an duged Arzhur III ha Frañsez II. E 1489 e oa bet kreñv awalc’h al lec’h evit derc’hel penn pemzektez-pad ouzh arsailh soudarded roue Bro-c’hall.\nUr c’hreñvlec’h gronnet gant ar mor\nPelloc’h evit ar Grennamzer e viras Konk-Kerne he renk a blasenn-vrezel, ken splann e oa talvoudegezh al lec’h. E dibenn ar XVIIvet kantved, etre 1692 ha 1699, e voe gwellaet kastellig ar porched-kêr ha beg an Houarn-marc’h diwar urzh Vauban, dre ma roe ar Gêr-gloz harp da difenn aodoù su-Breizh. Miret e voe ha dalc’het en he rez betek dibenn an XIXvet kantved gant ministrerezh ar brezel a reas ur c’hazarn eus ul lodenn anezhi hag ur magazin pourvezioù brezel eus al lodenn all. War zisteraat ez eas he dalvoudegezh difenn avat, betek mont da get abalamour da araokadennoù ar ganolierezh e fin an XIXvet kantved. Petra ober gant ar mogerioù-kreñv-se neuze, pa ne dalvezent ket d’ar brezel ken ?\nAr mogerioù-kreñv lakaet da savadurioù istorel\nE 1898 e reas ministrerezh ar brezel e soñj gwerzhañ lodennoù eus ar Gêr-gloz pa ne oa ket ur blasenn vrezel anezhi ken. Ha sach ha bount neuze, bloavezhioù-pad, etre meur a ensavadur engouestlet e dazont mogerioù-kreñv Konk-Kerne : ministrerezh ar brezel ha Kêr Gonkerne da gentañ-penn ; ministrerezh an arzoù-kaer hag an deskadurezh publik goude-se adal ma oa bet kaoz lakaat anezhe war roll ar savadurioù istorel.\nE rentañ-kont divizoù Kuzul-kêr Konk-Kerne an 19 a viz du 1998 e kaver meneg eus « ur c’hlemm a-enep gwerzh ar Gêr-gloz » :\n« Ar c’huzul-kêr en e bezh a sav a-du gant sinerien ar c’houlennaoueg digant an aotrou ministr ar brezel evit mirout ouzh ar moc’haj a vefe anezhañ gwerzhañ ar mogerioù-kreñv ; a c’houlenn a-unvouezh ma ne vo ket fiziet gant departamant ar brezel gwerzh ar mogerioù-kreñv e melestradurezh Madoù ar Stad, diwar an abegoù bet displeget c’hoazh war ar c’houlennaoueg bet sinet gant 263 eus anezidi ar gêr-mañ ».\nPetra oa ar c’houlennaoueg-se ‘ta ? Piv en doa roet lañs dezhi ? Diaes goût e gwirionez. Meneg zo, en ur pennad bet embannet er gazetenn Le Finistère d’an 18 a viz C’hwevrer 1902, eus ur gumuniezh livourien-arz, stag ouzh meteier parizian zo, hag int o chom e Konk-Kerne ha tro-war-dro, sot gant maezioù ar vro ha gant ar Gêr-gloz. Dindan gwask an anezidi hag an arzourien eta e tivizas ministrerezh an arzoù-kaer hag an deskadurezh publik, d’ar 27 a viz C’hwevrer 1989, kement-mañ : « a-du gant an ali bet embannet gant komision ar savadurioù istorel… ez eo lakaet mogerioù-kreñv kêr Gonk-Kerne war roll ar savadurioù istorel ». War a ouzer, ne voent ket enrollet ac’hann da 1913 avat. Diwar neuze ne voe ket gouestlet ken mogerioù-kreñv Kêr-gloz Konk-Kerne d’ar brezel, savadurioù istorel anezhe, anavezet o c’hened hag o zalvoudegezh arzel gant an holl, gant hec’h anezidi koulz hag an douristed a zeu bremañ da weladenniñ kêr an arz hag an istor a zo anezhi.\nManuelle Aquilina a zo Mestrez-prezegennerez, e karg eus ar Master « Merañ raktresoù, lec’hiennoù ha pratikoù touristel, Skol-veur Gatolik ar C’hornôg –Breizh-su.


Kydippe - Wikipedia\nKydippe (Κυδίππη e gregach) zo anv meur a vaouez e mojennoù Hellaz kozh.\nKydippe, mamm Kleobis ha Biton. Honnezh a oa belegez an doueez Hera, hag o vont d'ul lid-gouel d'an doueez edo. Oc'hen a oa da dennañ he c'harr, met he mibien Biton ha Kleobis a reas en o lec'h, a-hed ar 45 stadia (8 km). Ken plijet e oa ar velegez o welout he mibien ken deol ma c'houlennas digant an douee Hera reiñ d'he bugale ar gwellañ tra a c'halle un doue reiñ d'un den. Kenkent e kouezhas an daou vreur eus o sav-sonn, marv-mik, rak ar gwellañ tra a c'hallent ober e oa mervel pa oant da vat oc'h azeuliñ un doue.\nKydippe, pe Cyrbia, merc'h da Hegetoria hag Oc'himos, en Enez Rodos. Dimezet e oa da Kerkafos, hec'h eontr, breur d'he zad Oc'himos, perc'henn an enez. Hervez un doare all e oa prometet dorn Kydippe, gant he zad Oc'himos, da Okridion, met Kerkafos a oa sot ganti, ma skrapas anezhi. Ne zistroas ket ken na oa erru kozh-mat ar roue Oc'himos.\nKydippe, un Nereidenn, merc'h da Nereüs ha Doris.\nKydippe, ur plac'h eus Aten, a rankas dimeziñ da Akontios hervez mojenn Akontios ha Kydippe.\n↑ Diodoros Sikilia, Library of History, 5. 57. 7\n↑ Ploutarc'hos, Quaestiones Graecae, 27\n↑ Vergilius, Georgics, 4. 339\n↑ Kallimac'hos, Cydippe\n↑ Ovidius, Heroides 20-21\nAdtapet diwar « https://br.wikipedia.org/w/index.php?title=Kydippe&oldid=1764696 »\nKemmoù diwezhañ degaset d'ar bajenn-mañ d'an 22 Eos 2017, da 16:08.